CELEX: 62019TN0794
Language: fi
Date: 2019-11-15 00:00:00
Title: asia T-794/19: Kanne 15.11.2019 – Set v. komissio

13.1.2020   
            
            
               FI
            
            
               Euroopan unionin virallinen lehti
            
            
               C 10/52
            
         
      Kanne 15.11.2019 – Set v. komissio
      (asia T-794/19)
      (2020/C 10/63)
      Oikeudenkäyntikieli: italia
      
         Asianosaiset
      
      
         Kantaja: Set SpA (Milano, Italia) (edustajat: asianajajat N. Aicardi, T. Ferrario ja M. Vasari)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen päätöksen, jossa komissio päätti olla vastustamatta ”Riittävien resurssien saatavuuteen liittyvän korvausmekanismin muuttaminen. Ympäristövaatimusten käyttöönotto” -nimistä toimea, valtiontuki SA.53821 (2019/N)
               
            
                  —
               
               
                  velvoittamaan vastaajan korvaaman kantajalle tämän oikeudenkäynnin yhteydessä aiheutuvat kulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, joka perustuu SEUT 108 artiklan 2 kohdan rikkomiseen kun otetaan huomioon asetuksen (EU) 2015/1589 (1) 4 ja 6 artikla, joissa annetaan muodollisen tutkintamenettelyn yksityiskohtaiset soveltamissäännöt sitä varten, että komissio varmistaa, että ilmoitettu toimenpide soveltuu sisämarkkinoille.
      
                  —
               
               
                  Kantaja tuo tältä osin esiin kapasiteettimarkkinoiden avaamiseen uusille tuotantoyksiköille, joille ei ole annettu lupaa, liittyviä piirteitä ja tästä aiheutuvia vaikutuksia, joita komissio ei ole arvioinut asianmukaisesti, ja huomauttaa, että komissio on laiminlyönyt tutkia säännöstön muut näkökohdat, joita muutettiin, tai se on arvioinut ne virheellisesti.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2017 annettu neuvoston asetus (EU) 2015/1589 (EUVL 2015, L 248, s. 9).